Πέμπτη, 31 Αυγούστου 2017 21:47\tTennisnews Team\nO Andrey Rublev πραγματοποίησε ένα μεγάλο παιχνίδι και άφησε πολύ νωρίς εκτός US Open τον πρωταθλητή του Cincinnati Masters, Grigor Dimitrov, με 3-0 σετ! Αυτή ήταν η σπουδαιότερη νίκη στην καριέρα του 19χρονου Ρώσου, που για πρώτη φορά μπήκε στον 3ο γύρο Grand Slam διοργάνωσης.\nΕκπληκτικός ήταν ο Andrey Rublev, ο οποίος άφησε εκτός US Open τον Grigor Dimitrov και μάλιστα με το εμφατικό 7-5, 7-6 (3), 6-3, για να προκριθεί στον 3ο γύρο του αμερικανικού major και να αφήσει πρόωρα εκτός τον Βούλγαρο, Νο. 7 στο ταμπλό και Νο. 9 στην παγκόσμια κατάταξη.\nAndrey Rublev seals his first win against a Top 10 player #USOpen pic.twitter.com/KURqhxyxYB\nΑυτή ήταν η πρώτη Top 10 νίκη για τον 19χρονο Ρώσο, που για πρώτη φορά θα βρεθεί στον 3ο γύρο ενός Grand Slam. Ο ταλαντούχος τενίστας από τη Μόσχα, ο οποίος κέρδισε τον πρώτο τίτλο της καριέρας του στο Umag της Κροατίας τον περασμένο Ιούλιο σε ένα τουρνουά που ήταν lucky loser, αναμένεται να επιστρέψει στο Top 50 της παγκόσμιας κατάταξης και είναι πολύ κοντά σε ένα νέο career high (No. 49).\nΟ Dimitrov, ο οποίος πριν 2 εβδομάδες έκανε ένα από τα τουρνουά της ζωής του στο Cincinnati και κατέκτησε τον σημαντικότερο τίτλο της καριέρας του, δεν ήταν καλός σήμερα και έχασε δυο σετ που φαινόταν να ελέγχει. Στο 1ο σετ, ο "Grisha" ήταν μπροστά με 5-2, αλλά έχασε 5 game στη σειρά από τον 19χρονο, που το πήρε με 7-5!\nΚαι στο 2ο σετ ο Dimitrov προηγήθηκε νωρίς με break, κάνοντας το 4-1, ο Rublev όμως τον ισοφάρισε ξανά σε 4-4. Ο Βούλγαρος πήρε τα επόμενα service game του και άντεξε μέχρι το tie-break, εκεί όμως ο νεαρός Ρώσος προηγήθηκε με 5-1 και τελικά έφτασε στο 7-3 για να ζευγαρώσει τα κερδισμένα του σετ.\nΔιαφορετικά ήταν τα πράγματα στο 3ο σετ, στο οποίο ο Rublev ήταν καλύτερος από την αρχή και προηγήθηκε με 4-1. Εντελώς απογοητευμένος και ανήμπορος να αντιδράσει, ο Dimitrov δεν πλησίασε καν στο break στα δυο τελευταία game που ο Ρώσος είχε το σερβίς, με αποτέλεσμα να ολοκληρώσει τον θρίαμβό του σε 2 ώρες και 26 λεπτά.\nΟ Rublev, ο οποίος είναι ένας από τους παίκτες που διεκδικούν με αξιώσεις την είσοδό τους στο Next Gen Finals του Μιλάνου, έχει μπροστά του μια ευκαιρία για να βρεθεί ακόμα πιο μακριά στο Grand Slam της Νέας Υόρκης, καθώς στη συνέχεια θα αντιμετωπίσει τον Damir Dzumhur. O Βόσνιος κέρδισε τον Cedrik-Marcel Stebe με 4-6, 6-4, 6-0, 6-1, για να προκριθεί και αυτός για πρώτη φορά στον 3ο γύρο του US Open.\nΝωρίτερα, εκτός 3ου γύρου έμεινε και ο Tomas Berdych, ο οποίος γνώρισε την ήττα από τον Alexandr Dolgopolov, με 3-6, 6-1, 7-6 (5), 6-2. Ο Ουκρανός έκανε έναν φανταστικό αγώνα και δεν πτοήθηκε από το χαμένο πρώτο σετ, για να πάρει τα τρια επόμενα και να κλείσει ραντεβού με τον Viktor Troicki, που κέρδισε τον Stefano Travaglia με 7-6 (6), 7-5, 6-0.\nΑντίθετα με τους Dimitrov και Berdych, o Juan Martin Del Potro δεν αντιμετώπισε προβλήματα στον δικό του αγώνα, επικρατώντας του Adrian Menendez-Maceiras με 6-2, 6-3, 7-6 (3), σε έναν αγώνα που είχε 17 άσους, 40 winners και 21 μόνο αβίαστα λάθη.


Συναγερμός για τα "Σημειώματα θανάτου" (Death Note) | Superdad\nΜας αρεσαν/Νεα/ / 21.06.2018\nΤο συγκεκριμένο παιχνίδι, είναι σειρά ιαπωνικών manga, σε σενάριο ‘Οομπα Τσογκούμι και εικονογράφηση Τακέσι Ομπάτα. Πρόκειται για την ιστορία του μαθητή λυκείου Γιαγκάμι Λάιτ, ο οποίος ανακαλύπτει ένα τετράδιο, με το οποίο μπορεί να σκοτώσει οποιονδήποτε, απλά γράφοντας το όνομά του σε αυτό, σκεπτόμενος το πρόσωπό του. Η πλοκή παρακολουθεί τις προσπάθειες του να καθαρίσει από τους εγκληματίες μία «κοινωνία που σαπίζει» και να γίνει ο ίδιος κριτής και «θεός ενός νέου κόσμου» οδηγούμενος σταδιακά στην παράνοια. Εμπόδιο στα σχέδια του στέκεται η αστυνομία με την πολύτιμη βοήθεια του καλύτερου ντετέκτιβ του κόσμου, του “L”.\nDeath Notemangaιαπωνικά κόμικπαιδί ψυχολογία


Πανεπιστημιακή νίκη και πρώτο Κύπελλο\nΟ ΑΠΟΚ κέρδισε στον Τελικό Κυπέλλου ΟΠΑΠ Β Κατηγορίας Ανδρών\nTΕΛΙΚΟΣ ΚΥΠΕΛΛΟΥ ΟΠΑΠ Β ΚΑΤΗΓΟΡΙΑΣ\nΟ Αθλητικός Πανεπιστημιακός Όμιλος Κύπρου είναι ο Κυπελλούχος Κύπρου στη Β Κατηγορία Ανδρών τη σεζόν 2020-2021. Η ομάδα του ΑΠΟΚ κέρδισε την Παρασκευή στον Τελικό τον UCLan Cyprus Φοίνικα Πύλας με 3-0 στο «ΛΕΥΚΟΘΕΟ» και κατέκτησε το πρώτο τρόπαιο στην ιστορία του.\nΟι «φοιτητές» ήταν ανώτεροι σε όλη τη διάρκεια του Τελικού κάνοντας μεστή εμφάνιση και κέρδισαν δίκαια το Κύπελλο. Ο UCLan Cyprus Φοίνικας Πύλας προσπάθησε όμως το κακό ξεκίνημα και στα τρία σετ τον επηρέασε με αποτέλεσμα να χάσει και να μην καταφέρει να κερδίσει το πρώτο Κύπελλο Β Κατηγορίας στην ιστορία του.\nΜια ύστατη προσπάθεια από τους παίκτες του Lukovic έγινε στο 11-20 με τον πασαδόρο Δημήτρη Καρκίδη να μειώνει στο -7 13-20. Ωστόσο, ο ΑΠΟΚ πήρε και το τρίτο σετ με 16-25 σε 23’ και έγραψε το 0-3 μέσα σε αποθέωση κατακτώντας το πρώτο τρόπαιο στην ιστορία του.\nΑΠΟΚ (Γ. ΧΡΥΣΟΣΤΟΜΟΥ): Ισαάκ, Νικηφόρου, Λιάτσος, Βραχίμης, Λαμπρινός, Ελευθερίου, – Λίμπερο: Κυθραιώτης.\n23/04/2021 8:00 pm Κύπελλο ΟΠΑΠ Β΄ Ανδρών 2020-2021\nΦΟΙΝΙΚΑΣ 17 21 16 0 L(0-3)\nΑΠΟΚ 25 25 25 3 W(3-0)\n2021-03-27 19:30:0027/03/2021 ΦΟΙΝΙΚΑΣ 3 - 1 ΑΠΟΚ 19:30:007:30 pm\n2020-03-04 20:00:4504/03/2020 ΦΟΙΝΙΚΑΣ 3 - 0 ΑΠΟΚ 20:00:458:00 pm\n2018-11-16 20:00:0016/11/2018 ΦΟΙΝΙΚΑΣ 3 - 0 ΑΠΟΚ 20:00:008:00 pm\n2019-12-07 12:00:0007/12/2019 ΦΟΙΝΙΚΑΣ 2 - 0 ΑΠΟΚ 12:00:0012:00 pm\n2019-12-07 11:00:0007/12/2019 ΦΟΙΝΙΚΑΣ 0 - 2 ΑΠΟΚ 11:00:0011:00 am\n2019-01-31 20:00:0031/01/2019 ΑΠΟΚ 0 - 3 ΦΟΙΝΙΚΑΣ 20:00:008:00 pm\n2021-02-17 19:30:0017/02/2021 ΦΟΙΝΙΚΑΣ 0 - 3 ΑΠΟΚ 19:30:007:30 pm\n2019-12-18 19:45:0018/12/2019 ΑΠΟΚ 3 - 1 ΦΟΙΝΙΚΑΣ 19:45:007:45 pm\n2019-10-19 14:00:0019/10/2019 ΦΟΙΝΙΚΑΣ 3 - 0 ΑΠΟΚ 14:00:002:00 pm\n2019-09-28 12:00:4428/09/2019 ΑΠΟΚ 0 - 3 ΦΟΙΝΙΚΑΣ 12:00:4412:00 pm\n2019-05-11 15:00:0011/05/2019 ΑΠΟΚ 1 - 2 ΦΟΙΝΙΚΑΣ 15:00:003:00 pm\n2019-05-11 14:00:0011/05/2019 ΦΟΙΝΙΚΑΣ 2 - 0 ΑΠΟΚ 14:00:002:00 pm\n2020-11-03 20:30:0003/11/2020 ΑΠΟΚ 3 - 2 ΦΟΙΝΙΚΑΣ 20:30:008:30 pm\n2019-10-30 20:00:0030/10/2019 ΦΟΙΝΙΚΑΣ 3 - 2 ΑΠΟΚ 20:00:008:00 pm\n2019-10-26 13:00:0026/10/2019 ΑΠΟΚ 1 - 2 ΦΟΙΝΙΚΑΣ 13:00:001:00 pm\n2019-10-26 12:00:0026/10/2019 ΑΠΟΚ 2 - 0 ΦΟΙΝΙΚΑΣ 12:00:0012:00 pm\nΜ. ΑΝΤΩΡΚΑΣ Π. ΚΑΥΚΑΛΙΑΣ Χ. ΜΗΤΡΟΦΑΝΟΥΣ Χ. ΓΕΡΟΣΙΜΟΥ Α. ΧΑΤΖΗΚΩΣΤΗ Μ. ΓΡΗΓΟΡΙΟΥ Γ. ΚΑΙΛΗΣ


Μήνυμα ΚΚΕ & ΚΝΕ Τρικάλων για την ανακοίνωση των βάσεων εισαγωγής - trikalaIN\nΜήνυμα ΚΚΕ & ΚΝΕ Τρικάλων για την ανακοίνωση των βάσεων εισαγωγής\nΘέλουμε να δώσουμε θερμά συγχαρητήρια στις νέες και τους νέους του νομού Τρικάλων που πέτυχαν την εισαγωγή τους σε πανεπιστήμια και ΑΤΕΙ, που κατάφεραν να ξεπεράσουν δυσκολίες και εμπόδια, υψηλής δυσκολίας θέματα.\nΚαλή δύναμη στους γονείς τους, που έβαλαν βαθιά το χέρι στην τσέπη και απ’ ό,τι φαίνεται θα συνεχίσουν να πληρώνουν για το αυτονόητο δικαίωμα στη δημόσια και δωρεάν Παιδεία.\nΓια τους των νέους που πέρασαν σε σχολή εκτός του τόπου κατοικίας τους, αλλά και για τους νέους που πέρασαν στις σχολές των Τρικάλων πρέπει άμεσα να προβλεφθούν υποδομές δωρεάν στέγασης, σίτισης, να έχουν όλοι δωρεάν δικαίωμα μετακίνησης.\nΑπευθύνουμε ξεχωριστό κάλεσμα στις νέες και τους νέους, που δεν κατάφεραν να εισαχθούν σε πανεπιστήμια και ΑΤΕΙ ή οδηγήθηκαν σε διαφορετικούς δρόμους.\nΤους καλούμε να μην παραιτηθούν από το δικαίωμα στη δουλειά και τη ζωή. Είναι επείγουσα ανάγκη να παρθούν μέτρα στήριξης για αυτούς τους νέους, για επαγγελματικές σχολές δημόσιες και δωρεάν, καταβολή επιδόματος ανεργίας από την πρώτη μέρα αναζήτησης δουλειάς, για πλήρη ιατροφαρμακευτική περίθαλψη.\nΜε αφορμή την ανακοίνωση των βάσεων, το ΚΚΕ επαναφέρει την πρότασή του για τη διαδικασία των πανελλαδικών εξετάσεων:\n• Να έχουν οι μαθητές το δικαίωμα επανάληψης της διαδικασίας, όσες φορές επιθυμούν, καθώς και τη δυνατότητα κατοχύρωσης βαθμολογίας.\n•Άμεσα να δημιουργηθούν δομές πρόσθετης διδακτικής στήριξης για τους μαθητές του Λυκείου, καθώς και για τους απόφοιτους που επιθυμούν να ξαναδώσουν.\nΚοινή προοπτική για όλους τους νέους είναι να ενώσουν την πάλη τους με το λαό, για ν’ αλλάξει η κατάσταση στην Παιδεία και την κοινωνία, να καταργηθούν παλιά και νέα μνημόνια.\nΓια σπουδές πραγματικά δωρεάν και αναβαθμισμένες, με το πτυχίο μοναδική προϋπόθεση για το επάγγελμα.\nΥπάρχει λύση για να ικανοποιηθεί η ανάγκη για σταθερή δουλειά με δικαιώματα.\nΓια να εξαλειφθεί η ανεργία, το άγχος και η ανασφάλεια.\nΝα μην οδηγείται κανένας νέος στην μετανάστευση.\nΗ λύση αυτή είναι στα χέρια του λαού και της νεολαίας. Είναι ο δρόμος της πάλης και της αξιοπρέπειας, για να γίνει ο λαός πραγματικά κυρίαρχος, ιδιοκτήτης του πλούτου, ανατρέποντας την εξουσία του κεφαλαίου, αποδεσμεύοντας τη χώρα απ’ την ΕΕ και τη μέγγενη του χρέους.\nΑνακοίνωση ΚΚΕ(μ-λ) και Μ-Λ ΚΚΕ.Εκλογική συνεργασία Τρικάλων\nAιμοδοσία του Εκπολιτιστικού Μορφωτικού Συλλόγου Ροπωτού


Πεζεταίρος - Βικιπαίδεια\nΟι πεζέταιροι αποτελούσαν τη ραχοκοκαλιά του Μακεδονικού στρατού και των στρατών των Διαδοχικών Βασιλείων.\nΟι Μακεδονικές φάλαγγες αποτελούνταν σχεδόν εξ ολοκλήρου από πεζεταίρους, η αποτελεσματικότητα των οποίων βασιζόταν στις μακρές τους σάρισες που θα μπορούσαν να χρησιμοποιηθούν για να σταματήσουν τις κατά μετώπου επιθέσεις κλονισμού από ιππικό ή να κρατήσουν το πεζικό του εχθρού σε απόσταση.\nΟι πεζεταίροι ήταν η κύρια μονάδα της Μακεδονικής φάλαγγας . Έγιναν για πρώτη φορά εμφανείς κατά την διάρκεια της βασιλείας του Φιλίππου Β', ιδιαίτερα όταν έπαιξαν έναν τόσο σημαντικό ρόλο στην επικράτηση του Φιλίππου στην Ελλάδα στη Μάχη της Χαιρωνείας το 338 π.Χ. Το όνομα «πεζεταίροι» χρησιμοποιήθηκε από τον Φιλίππου Β', πατέρα του Μεγάλου Αλεξάνδρου ως μια αρχαία μέθοδο στρατολόγησης. Με την επισήμανση του πεζικού του ως προσωπικών «εταίρων» και «φίλων» του, ο Φίλιππος είχε στη διάθεσή του ένα ευρύτερο ανθρώπινο δυναμικό για τις επόμενες στρατιωτικές εκστρατείες του, καθώς οι θέσεις στο προσωπικό του πεζικό θα επέφεραν υπερηφάνεια και τιμή.\nΉταν οπλισμένοι με τη σάρισα, ένα μακρύ δόρυ από εύκαμπτο ξύλο κρανιάς, που είχε πολύ μεγαλύτερη απόσταση από το παραδοσιακό οπλιτικό δόρυ. Λόγω του μήκους της, η φάλαγγα μπορούσε να υψώσει ταυτόχρονα τις σάρισες των πέντε πρώτων σειρών, γεγονός που κατέστησε τη φάλαγγα σχεδόν αδιαπέραστη και φοβερή για τους εχθρούς της.\nΣτη μάχη οι πεζεταίροι χρησιμοποιούνταν ως ισχυρή αμυντική γραμμή, παρά ως στρατεύματα κλονισμού. Οι σάρισες, παρ' όλο που προκαλούσαν τρόμο στον εχθρό, περιόριζαν σε μεγάλο βαθμό τη δυνατότητα ελιγμών, και επομένως εάν η φάλαγγα περικυκλωνόταν, σπάνια θα μπορούσε να αμυνθεί. Αυτό ήταν ιδιαίτερα ξεκάθαρο στη Μάχη των Γαυγαμήλων το 331 π.Χ., όπου η ταχεία πρόοδος της δεξιάς πτέρυγας δημιούργησε ένα άνοιγμα μεταξύ δύο συνταγμάτων. Μια δύναμη του εχθρικού ιππικού εισήλθε ενδιάμεσα, και αν δεν ήταν για έλλειψη της πειθαρχίας του εχθρού, και για την τοποθέτηση από τον Αλέξανδρο μιας δεύτερης γραμμής παραδοσιακών οπλιτών σε εφεδρεία, η φάλαγγα θα μπορούσε να είχε καταστραφεί από την πίσω πλευρά.\nΠέρα από τις προκαθορισμένες μάχες, οι πεζεταίροι με τις σάρισές τους δεν ήταν πρακτικοί. Υποτίθεται ότι άλλαξαν οπλισμό, και η τακτική τους προσαρμόστηκε, έτσι ώστε να ταιριάζει στον ανταρτοπόλεμο που ήταν διαδεδομένος στη Βακτρία και τη Σογδιανή.\nΑσθεταίροι[Επεξεργασία | επεξεργασία κώδικα]\nΤο Μακεδονικό Βασίλειο στο θάνατο του Φιλίππου Β'. Διακριτές είναι οι επαρχίες του Βασιλείου.\nΥπήρχε μια ξεχωριστή ομάδα των πεζεταίρων, ονόματι Ασθεταίροι. Η ερμηνεία του προθέματος «ασθ-» είναι αμφιλεγόμενη. Κάποιοι ισχυρίζονται ότι προέρχεται από «άστυ» (= πόλη), γεγονός που θα σήμαινε ότι οι Ασθεταίροι είχαν στρατολογηθεί από πόλεις. Αυτοί όμως στρατολογούνταν στην Άνω Μακεδονία, όπου υπήρχαν μόνο λίγες πόλεις. Άλλες προτάσεις λένε ότι το πρόθεμα προέρχεται από «άριστοι» και συνεπώς υπονοούν ότι ήταν κάποιου είδος ειδική μονάδα. Αυτό θα αντιστοιχούσε στο γεγονός ότι τοποθετούνταν στη δεξιά πλευρά δίπλα στους υπασπιστές . Η κοινή αντίληψη είναι ο όρος σημαίνει «πλησιέστερος εταίρος» από την άποψη της συγγένειας και των καθορισμένων μονάδων από την Άνω Μακεδονία. Μια άλλη εξήγηση είναι ότι το «πλησιέστερος» αναφέρεται στη θέση τους στη μάχη, καθώς ήταν οι πλησιέστεροι στον βασιλιά. Επειδή πολεμούσαν κοντά στους υπασπιστές είναι πιθανό ότι ήταν καλύτερα εκπαιδευμένοι και εξοπλισμένοι από τον κανονικό πεζεταίρο. \nΣυντάγματα[Επεξεργασία | επεξεργασία κώδικα]\nΤα συντάγματα των πεζεταίρων φαίνεται να έχουν οργανωθεί σε επαρχιακή βάση. Γνωρίζουμε για συντάγματα ονομασμένα από τις περιοχές Ορεστίδα & Λυγκηστίδα (δύο συντάγματα που πιθανώς συνδυάζουν άνδρες και από τις δύο περιοχές), Ελίμεια & Τυμφαία. Εάν όλα οι πεζεταίροι ήταν από την Άνω Μακεδονία τότε θα περίμενε κανείς άλλα συντάγματα που θα εκπροσωπούσαν την Εορδαία και την Πελαγονία. Το 334 π.Χ. ο Μέγας Αλέξανδρος πήρε έξι συντάγματα πεζεταίρων μαζί του στην Ασία . Μέχρι τη στιγμή που ο στρατός έφτασε την Ινδία το 327 π.Χ., προστέθηκε ένα έβδομο σύνταγμα.\nΣτη Μάχη του Γκρανικού τα συντάγματα ήταν αυτά των (από δεξιά προς αριστερά): Περδίκκας, Κοίνος, Αμύντας, Φίλιππος, Μελέαγρος και Κρατερός . \nΣτη Μάχη της Ισσού τα συντάγματα ήταν αυτά των (από τα δεξιά προς τα αριστερά): Κοίνος, Περδίκκας, Κρατερός, Μελέαγρος, Πτολεμαίος (αντικαθιστώντας τον Φίλιππο), Αμύντας. \nΣτη Μάχη των Γαυγαμήλων τα συντάγματα ήταν αυτά των (από τα δεξιά προς τα αριστερά): Κοίνος, Περδίκκας, Μελέαγρος, Πολυπέρχονας (αντικαθιστώντας τον Πτολεμαίο), Σιμμίας (αναπληρωτής του Αμύντα, ο οποίος στρατολογούσε στη Μακεδονία), Κρατερός. \nΣτη Μάχη του Υδάσπη συμμετείχαν μόνο πέντε συντάγματα και ήταν αυτά των (από τα δεξιά προς τα αριστερά): Αντιγένης, Κλείτος ο Λευκός, Μελέαγρος, Άτταλος, Γοργίας. Τα άλλα τάγματα (αυτά του Πολυπέρχονα και του Αλκέτα ) παρέμειναν στη δυτική όχθη των Υδάσπη, υπό την εποπτεία του Κρατερού, και πέρασαν στην απέναντι όχθη μόνο όταν ο Αλέξανδρος νίκησε, για να συνεχίσει την καταδίωξη των αποτραβηγμένων Ινδών. Ωστόσο, υπάρχουν πολλές υποθέσεις και εικασίες σχετικά με αυτήν τη μάχη. \nΑρχαίος Μακεδονικός στρατός\n↑ «Macedonian Warrior: Alexander's Elite Infantryman». Αρχειοθετήθηκε από το πρωτότυπο στις 2 Μαρτίου 2016. Ανακτήθηκε στις 30 Ιουνίου 2019.\nFE Adcock. Η ελληνική και μακεδονική τέχνη του πολέμου . Καλιφόρνια: 1957.\nJFC Fuller. Η Στρατηγεία του Μεγάλου Αλεξάνδρου . New Jersey: 1960.\nD. Lonsdale. Αλέξανδρος, δολοφόνος των ανδρών. Ο Μέγας Αλέξανδρος και η μακεδονική τέχνη του πολέμου . Λονδίνο: 2004.\nΟ Waldemar Heckel, ο Ryan Jones, η Christa Hook. Μακεδονικός Πολεμιστής: Ο ελίτ στρατιώτης του Αλεξάνδρου . Oxford: 2006.\nΑνακτήθηκε από "https://el.wikipedia.org/w/index.php?title=Πεζεταίρος&oldid=7790451"\nΤελευταία τροποποίηση 07:10, 4 Οκτωβρίου 2019.


Πάρκινγκ σε πλατεία, εργοστάσιο και ποτάμι - ΕΛΕΥΘΕΡΙΑ Online\nΤρίτη, 06 Απριλίου 2021 12:37\nΠάρκινγκ σε πλατεία, εργοστάσιο και ποτάμι\nΘέσεις στάθμευσης αυτοκινήτων στο κέντρο της Καλαμάτας αναζητεί ο δήμαρχος Θανάσης Βασιλόπουλος, επειδή προφανώς δεν πιστεύει σε μια πόλη φιλική στους πεζούς και τους ποδηλάτες.\nΠροσωπικά εκτιμώ ότι η Καλαμάτα χρειάζεται περισσότερους πεζόδρομους, ποδηλατόδρομους και ένα μέσο σταθερής τροχιάς (ελαφρύ τραμ), που θα συνδέει το κέντρο της τόσο με τη Μεσσήνη, το αεροδρόμιο, το Πανεπιστήμιο (πρώην ΤΕΙ) και το Νοσοκομείο όσο και με το παράλιο μέτωπο. Η δημοτική αρχή όμως πιστεύει ότι το κέντρο της Καλαμάτας χρειάζεται περισσότερους χώρους στάθμευσης, για αυτό καλό είναι να εξετάσουμε τα διαθέσιμα οικόπεδα.\nΑν λοιπόν ο δήμος είχε χρήματα θα μπορούσε να λύσει το πρόβλημα της στάθμευσης δεσμεύοντας και απαλλοτριώνοντας το παλιό καπνεργοστάσιο του Καρέλια. Εφ’ όσον βέβαια οι ιδιοκτήτες δεν το προορίζουν για κάτι άλλο. Στο χώρο αυτό μεταξύ Παλαιολόγου και Φαρών μπορεί άνετα να κατασκευαστεί ένα πολυώροφο πάρκινγκ που θα λύσει το πρόβλημα της στάθμευσης, αλλά όπως προαναφέραμε ο δήμος δεν έχει τα απαιτούμενα για την αποζημίωση χρήματα και για αυτό καλό είναι να αναζητήσουμε οικόπεδο σε άλλο σημείο της πόλης.\nΕνα πολύ καλό οικόπεδο για δημιουργία υπόγειου πάρκινγκ είναι η κεντρική πλατεία της Καλαμάτας, αλλά πολύ φοβάμαι ότι αυτή η δημοτική αρχή δύσκολα θα ξηλώσει τις κινέζικες πλάκες που η ίδια τοποθέτησε για να αναπλάσει το χώρο. Αντιρρήσεις φαντάζομαι ότι θα έχουν και οι επιχειρηματίες της πλατείας που δεν θέλουν να ξαναγίνει εργοτάξιο η αυλή του μαγαζιού τους. Σε κάθε περίπτωση, κάτω από την κεντρική πλατεία μπορεί να δημιουργηθεί ένα τριώροφο υπόγειο πάρκινγκ που θα λύσει πολλά προβλήματα, αρκεί να παραδεχτεί έμπρακτα ο νυν δήμαρχος πως ο προκάτοχός του πέταξε τζάμπα λεφτά στην ανάπλαση και ότι ήταν λάθος η απόρριψη της πρότασης για κατασκευή υπόγειου χώρου στάθμευσης.\nΗ τρίτη λύση απαιτεί γενναίες αποφάσεις για το ξεσκέπαστο... κανάλι του Νέδοντα. Σήμερα το ποτάμι αλλού είναι σκεπασμένο φιλοξενώντας μεταξύ άλλων τα πάρκινγκ και αλλού είναι ξεσκέπαστο μη προσφέροντας τίποτα στη λειτουργία και στην αισθητική της πόλης. Η δημοτική αρχή θα πρέπει λοιπόν να αποφασίσει αν θα γίνει πλωτό το κανάλι ξηλώνοντας και τα υπάρχοντα πάρκινγκ ή αν θα λύσει το πρόβλημα της στάθμευσης αξιοποιώντας τα ξεσκέπαστα τμήματα του καναλιού. Αν δεν κάνω λάθος η αντιπλημμυρική μελέτη προβλέπει να ξηλωθούν κάποια τμήματα του καναλιού που εγκυμονούν κινδύνους και να επανατοποθετηθούν.\nΑφού λοιπόν δεν υπάρχει προοπτική να γίνει πλωτός ο Νέδοντας, καλό θα είναι να σκεπαστεί πλήρως ώστε να δημιουργηθούν νέες θέσεις στάθμευσης στο κέντρο της πόλης. Έτσι και αλλιώς οικόπεδα για αναψυκτήρια και παιδικές χαρές υπάρχουν πολλά.\nΚαλαμάτα: Η ομιλία Παυλόπουλου για την απελευθέρωση σε βιβλίο από τη Μητρόπολη\nΠερισσότερα σε αυτή την κατηγορία: « 57,4 δισεκατοµµύρια λόγοι απαισιοδοξίας Με ΙΧ αυτοκίνητο για ούζο στη Ναυαρίνου »


Ο 10χρονος Σπύρος έκανε την ευχή του πράξη, παίζοντας μπάσκετ μαζί με τα αστέρια του Ολυμπιακού | Infokids.gr\nΑρχική > InfoTeens > Sports > Ο 10χρονος Σπύρος έκανε την ευχή του πράξη, παίζοντας μπάσκετ μαζί με τα αστέρια του Ολυμπιακού\nΟ παιδίατρος προειδοποιεί: «Γονείς, μην δίνετε στα παιδιά σας σιρόπι για το βήχα χωρίς την έγκριση γιατρού»\nΜια ξεχωριστή εμπειρία βίωσε ο νεαρός φίλος του Ολυμπιακού, Σπύρος Καββαδάς, ο οποίος βρέθηκε στην αποστολή του Ολυμπιακού στην αναμέτρηση με τη Νέα Κηφισιά.\nΟ νεαρός φίλαθλος των ερυθρολεύκων και μεγάλος θαυμαστής του Βασίλη Σπανούλη, ήταν ο παίκτης-έκπληξη που είχε προαναγγείλει η ΚΑΕ Ολυμπιακός. Ο 10χρονος φίλος του Ολυμπιακού, ο οποίος δίνει τεράστια μάχη με σοβαρό πρόβλημα υγείας που αντιμετωπίζει, κατάφερε να βιώσει αυτή την εμπειρία, μέσω του προγράμματος «Make A Wish» και έστω για λίγο έγινε κομμάτι της ομάδας. Όπως ήταν φυσικό, ο κόσμος αποθέωσε τον νεαρό Σπύρο κατά την παρουσίαση, με τον μικρό να βγαίνει πρώτος στο παρκέ. Η χαρά του ήταν απερίγραπτη.\nΤο όνειρο του μικρού άρχισε να πραγματοποιείται από το Σάββατο όταν και βρέθηκε στην προπόνηση των «ερυθρόλευκων» στην οποία συμμετείχε μάλιστα κάνοντας και κάποια σουτ. Εκεί είχε την ευκαιρία να γνωρίσει τους αγαπημένους του παίκτες και να πάρει αυτόγραφα και αναμνηστικά, ενώ η σπάνια αυτή εμπειρία συνεχίστηκε και στον αγώνα της Κυριακής με την ΑΕΝΚ. Ο Σπύρος συμμετείχε σε όλη τη διαδικασία που ακολουθείται και από τους παίκτες, βρέθηκε στα αποδυτήρια και ντύθηκε με τους παίκτες, ενώ στη συνέχεια βγήκε στο παρκέ και έκανε ζέσταμα μαζί τους.\nΒεβαίως, κατόπιν παρακολούθησε και το ματς από τον πάγκο των ερυθρολεύκων, δίπλα στα ινδάλματά του. Μετά το τέλος του ματς, χαιρετήθηκε με τους παίκτες και των δύο ομάδων, ενώ ειδικά οι Λοτζέσκι και Σπανούλης τον είχαν απο κοντά έτσι ώστε να το ζει οσο το δυνατόν καλύτερα. Ο αρχηγός του Ολυμπιακού μάλιστα του σήκωσε τα χέρια σα να του λέει «είσαι νικητής» με τον μικρό να το χαίρεται ιδιαίτερα, αν και όπως ήταν φυσικό ήταν λίγο «τρακαρισμένος» για όλο αυτό που ζούσε.\n«Είναι ένα παιδί που δίνει τη δική του μάχη και είναι παράδειγμα για όλους μας. Η ΚΑΕ Ολυμπιακός δείχνει την ευαισθησία της σε αυτά τα θέματα. Ο μικρός μας φίλος είχε την επιθυμία να βρεθεί κοντά στον Βασίλη Σπανούλη και την ομάδα του Ολυμπιακού κι εμείς του δίνουμε αυτή τη χαρά», δήλωσε ο Γιάννης Σφαιρόπουλος, ενώ από την πλευρά του ο εκπρόσωπος του οργανισμού, Σωτήρης Αναγνωστίδης, είπε: «Ο Σπύρος μας είχε την επιθυμία να γνωρίσει το ίνδαλμά του, έγινε μέλος της ομάδας και το μεγαλύτερο όνειρό του έγινε πραγματικότητα. Θέλουμε από όλες τις ομάδες να δίνουν αυτή τη χαρά στα παιδιά. Θα βοηθήσουν αυτά τα παιδιά σε όλη τους τη ζωή».\nMake a Wish άρρωστο παιδί Μπάσκετ Ολυμπιακός\nΤρίτη, 10 Φεβρουάριος, 2015 στην κατηγορία Sports\nΗ καρδιά του ελληνικού βόλεϊ χτυπάει στη Γλυφάδα


Βοήθημα εκλογών 2012\nΑν και υπάρχουν αξιόλογες προσπάθειες για να διαλέξεις τί θα ψηφίσεις (προτείνω το helpmevote.gr) η τεχνητή νοημοσύνη αγνοεί την φαντασία της πραγματικότητας. Για παράδειγμα μπορεί να σου προτείνει Χρυσή Αυγή, αγνοώντας ότι είναι ένα κόμμα που έχει ως πρότυπο τον Χίτλερ, ή μπορεί να προτείνει κάποιο κόμμα του δικομματισμού που δεν εφαρμόζει ποτέ αυτά που λέει (κοινωνικη συμμαχία). Δηλαδή μένει μόνο στα λόγια και όχι στην πράξη. Παρ' όλα αυτά είναι ένα καλό εργαλείο για να βρείς ποιά νέα αξιόλογα κόμματα πλησιάζουν στις ιδέες σου.\nΔιαπίστωσα πως ο Γαρουφάκης έκανε μία αξιόλογη προσπάθεια να καταγράψει την σκέψη του. Πάρτε ιδέες από εδώ.\nΣτην ιστοσελίδα του youtube ekloges12, μπορείτε να δείτε συνεντεύξεις όλων των αρχηγών κομμάτων και άλλα θέματα όπως τάσεις.\nΤι δεν θα ψηφίσω.\nΌσους λαϊκίζουν και σπέρνουν διλλήματα για να προκαλέσουν φόβο. (π.χ. άδεια ράφια) «Η πείνα, αν προέλθει, δεν θα προέλθει απο έλλειψη τροφίμων: Αυτό τουλάχιστον ισχυρίζεται ο Mazower στο βιβλίο του “Στην Ελλάδα του Χιτλερ”. Λέει οτι η πείνα ήταν το αποτέλεσμα προβλημάτων διανομής εξαιτίας του χωρισμού της Ελλάδας σε ζώνες και εξαιτίας της ληστρικής συμπεριφοράς των γερμανικών κυρίως στρατευμάτων. Ισχυρίζεται οτι το ίδιο ισχύει και για τις περισσότερες περιπτώσεις λιμών. Ακόμα η πείνα έπληξε περισσότερο τα φτωχότερα στρώματα του πληθυσμού. Ρόλο έπαιξε και το γεγονός της διάλυσης της Ελληνικής Διοίκησης.» Πηγή. ΠΑΣΕΓΕΣ.\nΑπορρίπτω ΠαΣοΚ - ΝΔ (αν θέλετε λεπτομέρειες για τους λόγους, διαβάστε στο τέλος.)\nΑπορρίπτω τα άκρα - εκτός και αν συμφωνώ ιδεολογικά. π.χ. Είμαι η αρία φυλή, θέλω μόνο χριστιανούς τότε επιλέγω: Χρυσή Αυγή. Ένα άκρο μπορεί να είναι, ανάλογα με την έκφραση που θα πάρει το ΚΚΕ. Μπορεί να οδηγήσει σε καθεστώς (βλ. Β. Κορέα) σε περίεργες καπιταλιστικές κοινωνίες (βλ. Κίνα) αλλά μπορεί να δημιουργήσει και άλλες ηπιότερες παραλλαγές (βλ. Κούβα και χώρες λατινικής Αμερικής)\nΑπορρίπτω κόμματα που μιλάνε με μίσος. Δυστυχώς εδώ πάει ο Καμμένος, αν και καταλαβαίνω τον πατριωτικό του οίστρο. Δεν μου άρεσε καθόλου η ιστοσελίδα του (το θεωρώ σημαντικό να έχεις σωστή ενημέρωση) και το πρόγραμμά του δεν μου δίνει εμπιστοσύνη, (η γνώμη του για την Παιδεία.\nΑπορρίπτω ΛΑΟΣ διότι θέλει τους βουλευτές του να μην παρεκλίνουν του κόμματος μέσα στην βουλή. Υπήρξε ρητορική μίσους και σχέση με Ναζιστές. Επίσης συμμετείχαν στην συγκυβέρνηση ΠαΣοΚ - ΝΔ χωρίς κανένα όφελος. Άλλαξαν στάση για το μνημόνιο (όπως και η ΝΔ).\nΑπορρίπτω μη-σοβαρά κόμματα που δεν θα πιάσουν το 3% επειδή η ψήφος θα μοιραστεί στα υπόλοιπα κόμματα (ενισχυμένη ή παραμορφωμένη αναλογική) και δεν χρειάζεται να τους δώσω άσκοπα τα 10€. Αυτός ο κίνδυνος είναι μεγαλύτερος απο τα λευκά. Στις εκλογές του 2009 τα λευκά / άκυρα ήταν μόλις 2.64%. Αντίστοιχα, αν 10 κόμματα πιάσουν ποσοστά 1-2.5% τότε 10-25% των ψήφων μοιράζονται στα κόμματα που ξεπερνούν το 3%. Οπότε προσέχουμε να ψηφίσουμε αξιόλογα κόμματα που είναι κοντά στο 3% Περισσότερα εδώ. Για τα περίεργα μαθηματικά υπεύθυνη είναι η ενισχυμένη αναλογική. Κανονικά κόμμα με 1-2.5% θα είχε 3-8 βουλευτές απο τους 300, με την παραμορφωμένη αναλογική δεν έχει κανένα.\nΞεχνάμε κάποια κόμματα που θα τα ψηφίσουμε χωρίς να ξέρουμε τί είναι. Δεν ψηφίζουμε στην τύχη. Είναι εύκολο να ξεχωρίσεις τα μη-σοβαρά κόμματα.\nΣε τί επιφυλάσσομαι\nΦοβάμαι την ΔΗ.ΜΑΡ (Φώτης Κουβέλης), διότι είναι μετριοπαθής, χωρίς πηγμή και συγκεκριμένες προτάσεις. Φαίνεται πρόθημος να συνεργαστεί με ΠαΣοΚ και μάλιστα χωρίς αξίωμα (βλ. συνέντευξη στο protagon.gr).\nΦοβάμαι την Δημοκρατική Συμμαχία, διότι ελπίζει ότι θα αλλάξει η ΝΔ αφού θα φύγει η «Πολιτική Άνοιξη» ώστε να συνεργαστούν. Δεν θέλω τα κόμματα που κυβέρνησαν α-μεταρρυθμιστικά να ξανακυβερνήσουν.\nΜικρά αλλά αξιόλογα κόμματα (που πλαισιώνονται και από άξιους ανθρώπους) ή έχουν αποδείξει ότι ενήργησαν χωρίς να λογαριάσουν το πολιτικό κόστος.\nΔράση - Στέφανος Μάνος Παρουσίαση του έργου του (1999).\n2o Μέρος. Μείωση ατμοσφαρικής ρύπανσης στην Αθήνα, Ρύθμιση Βιομηχανικών Ζώνων, αυτοχρηματοδότηση, ιδιωτικοποίηση ΟΤΕ. Το τρίτο μέρος έχει πρόβλημα στον ήχο. Για το Λευκό (πόσο σωστός). Νομίζω το καλύτερο είναι να μετράει το λευκό σε κενές έδρες ή να υπάρξει ψηφοδέλτιο για κενή έδρα.\n«Αγαπάς την Ελλάδα; Απόδειξη». Ξεκινά ο αγώνας κατά της φοροδιαφυγής με ενημερωτική εκστρατεία, αλλά και μαζική χρησιμοποίηση της μηχανοργάνωσης. Για πρώτη φορά γίνονται διασταυρώσεις φορολογικών δηλώσεων με τις εισπράξεις από πιστωτικές κάρτες και αποκαλύπτονται χιλιάδες μεγάλοι φοροφυγάδες. Ταυτόχρονα καθιερώνονται μέτρα για τη διευκόλυνση του πολίτη, όπως ήταν τα σήματα πληρωμής των τελών κυκλοφορίας.\n«Η άσπρη τρύπα της ασφαλιστικής μεταρρύθμισης». Προχωρεί η ασφαλιστική μεταρρύθμιση του 1992, για να διασωθεί το ασφαλιστικό σύστημα και να περιοριστούν τα ρουσφετολογικά προνόμια των ισχυρών συντεχνιών. Η μεταρρύθμιση υλοποιείται παρά τη λυσσαλέα αντίδραση της τότε αντιπολίτευσης και δημιουργεί πλεόνασμα εκατοντάδων δισεκατομμυρίων, το οποίο η κυβέρνηση του ΠΑ.ΣΟ.Κ. που ακολούθησε, ανακαλύπτει και ονομάζει άσπρη τρύπα του προϋπολογισμού. [σ. σ. ανάλυση πως δημιουργήθηκε το πλεόνασμα εδώ. Ο νόμος εδώ.]\n«Καταργείται το μονοπώλιο της ΔΕΗ». Ο Στέφανος Μάνος καταργεί το μονοπώλιο της ΔΕΗ στην παραγωγή του ηλεκτρικού ρεύματος, για να προσελκύσει ιδιώτες που θα ανταγωνιστούν τη ΔΕΗ προσφέροντας στον καταναλωτή φθηνότερο ηλεκτρικό ρεύμα. Ο κ. Σημίτης επαναφέρει το μονοπώλιο το 1994 και στη συνέχεια ανακοινώνει ότι θα το ξανακαταργήσει για να συμμορφωθεί με την ευρωπαϊκή νομοθεσία.»\nΔημιουργία Ξανά - Τζήμερος\nστο 37:45 «ΠαΣοΚ και ΝΔ δεν θα κάνουν μεταρρυθμίσεις».\nστο 9:20 Αποκαλεί μαφία τα πολιτικά κόμματα.\nστο 39:17 Ένα αυτονόητο που δυστυχώς χρειάζεται προσοχής. Περιγράφει την ελληνική διαστροφή, την ανωμαλία ότι όταν είσαι σε κόμμα δεν έχεις άποψη και είσαι κομματόσκυλο. Να ξέρουμε να διαφωνούμε λοιπόν.\n(να βγάλω την χολή μου: δεν μπορώ άλλο κομματόσκυλα)\n45:05 Παραίτηση αμοιβών από βουλευτικές επιτροπές, βουλευτική ασυλία, βουλετική σύνταξη.\n4:20 Τα κόμματα συζητάνε 1-μιση χρόνο για τις εκλογές που έχουμε τώρα.\n6:10 Η Γερμανία δίνει 5 φορές λιγότερο χρήματα στα κόμματα ως ενίσχυση. Όλα τα κόμματα γι' αυτές τις εκλογές αποφάσισαν επιπλέον επιχορήγηση.\n7:50 Οι τράπεζες είναι υποχρεωμένες να δανείσουν τα κόμματα και τους απαγορεύεται να κατασχέσουν περιουσία από τα κόμματα.\n11:40 Για την μηχανογράφηση στην εφορία και τον Διομήδη Σπινέλλη.\n16:00 «Ο δημοσιογράφος δεν μπορεί να είναι πολιτικός, ούτε και να γίνει.»\n23:00 Οι Τουρκία έκανε μεταρρυθμίσεις, ΠαΣοΚ - ΝΔ, δεν έκαναν!\n24:00 Η πολυνομία βοηθάει την διαφθορά.\n29:10 Αραχνιασμένοι φάκελλοι.\n30:40 «Να τηρείται ο νόμος» ειδάλλως έχουμε ανομία.\n32:20 Καταπληκτική ανάλυση περί «αριστερά - δεξιά - σοσιαληστές». Αναδεικνύει το γεγονός ότι δεν εφαρμόστηκε ο σοσιαλισμός.\n35:30 Για τους δημοσιογράφους.\n43:10 Ο υπουργός δεν θα είναι βουλευτής ούτε υποψήφιος. Τρεις θητείες σε δημόσιο αξίωμα - τους αρκούν για τις αλλαγές.\n44:50 Κανείς δεν μπορεί να είναι βουλευτής αν δεν έχει 5 χρόνια ένσημα! (τέλειο)\n47:30 Για τις τράπεζες\nΣυνέντευξη στο ekloges12 και στον Αμυρά,\nΆλλες λογικές επιλογές\nΔεν κυβέρνησαν για να τους κρίνουμε, έχουν σοβαρό πολιτικό λόγο αν και κάποιες φορές αντιφατικό.\nΣύριζα (συνιστώσες μικρών κομμάτων)\nΟικολόγοι Πράσινοι. Συνέντευξη από το εκλογές12.\nΟ δικομματισμός κατέστρεψε την χώρα, κάνοντας αναγκαία την ύπαρξη του μνημονίου και τον διεθνή μας περίγελο.\nΔημιούργησε και συντήρησε πελατειακό και αρρωστημένο (κρατικοδίαιτο) κράτος ακόμη και για τον ιδιωτικό τομέα. Δεν έκανε τίποτα για την εισφοροδιαφυγή, πόσο μάλιστα για την ανάπτυξη. Σήμερα οι Έλληνες έχουν φτάσει στο σημείο να λένε: «και εγώ τα ίδια θα έκανα», «αν ήμουν στην θέση τους θα έκλεβα», δηλαδή φαίνεται ως φυσιολογική μία ακοινώνητη νοοτροπία.\nΣτον δικομματισμό δεν υπήρξε συνέπεια λόγου και πράξης. Άλλα λένε και άλλα κάνουν εδώ και 40 χρόνια. π.χ. ο Καραμανλής αναφερόταν σε «επανίδρυση του κράτους» που δεν έκανε ποτέ. Είχαμε φτάσει σε αρρωστημένο λαϊκισμό όπου αναφερόταν σε «αναβάθμιση της ποιότητας ζωής» όταν είχαμε σοβαρά οικονομικά προβλήματα και πράγματι χρειαζόμασταν «επανίδρυση του κράτους» με μεταρρυθμίσεις τις οποίες κανείς δεν έκανε.\nΟ δικομματισμός είναι ανάλγητος. Σύμφωνα με τον Τζήμερο (βλ. video παραπάνω στο 07:50), υποχρέωσαν τις τράπεζες να τους δώσουν δάνεια χωρίς να έχουν δικαιώματα (κατάσχεσης κ.ο.κ.). Δεν μπορούμε ούτε να τους χρεωκοπήσουμε. Ο δικομματισμός πρέπει να φύγει από κυβερνητικό σχήμα.\nΑποχή - ο μεγαλύτερος εχθρός\nΟι εκλογές είναι πολύ σημαντικές ακόμη και οικονομικά. Κάθε ψήφος σε κόμμα ισοδυναμεί με 10€, δώστε αξία σε μεταρρυθμιστικά κόμματα.\nΟ καλύτερος φίλος τους δικομματισμού και ο μεγαλύτερος εχθρός των νέων κομμάτων είναι η αποχή ενημερώστε και τους αδιάφορους να ψηφίσουν.\nΔεν με εκφράζει κανένα κόμμα. Είμαι υπέρ της κατάργησης των κομμάτων και υπέρ του ενιαίου κοινού ψηφοδελτίου με ταξινομική ψήφο. Για την ακρίβεια επιθυμώ να έχω δικαίωμα ψήφου σε νόμο (είτε για καταψήφιση, είτε για υπερψήφιση) παρά να εκλέγω αντιπρόσωπο.\n04 Μαΐου 2012: συμπλήρωση video για οικολόγους πράσινους και πίνακας Βαρουφάκη. Πασεγές\n21 Ιουλίου 2012: συμπλήρωση για νόμο Σιούφα\nΦόρτος CPU: 0 | 0.02 | 0.01


Beer-Pedia.com - Δυναμική Παρουσία Της ΕΖΑ Στη "Sial 2016"\nΔυναμική Παρουσία Της ΕΖΑ Στη "Sial 2016"\nPrevious Article Το Ενδιαφέρον Για Την Pepsico ΗΒΗ\nNext Article H FIX Hellas Επιστρέφει Στο Ιστορικό Κτίριο ΦΙΞ Της Λεωφ. Συγγρού, Με Τη Χορηγία Της Πρώτης Περιοδικής Έκθεσης Του Εθνικού Μουσείου Σύγχρονης Τέχνης\nΣτο Παρίσι «ταξίδεψε» η Ελληνική Ζυθοποιία Αταλάντης (ΕΖΑ), δίνοντας άρωμα Ελλάδας στη Διεθνή Έκθεση Τροφίμων και Ποτών «Sial 2016» με την πλούσια ποικιλία από μπύρες, που διαθέτει.\nΗ Ελληνική Ζυθοποιία Αταλάντης έδωσε δυναμικό παρών στη Sial, μία από τις σπουδαιότερες διεθνείς εκθέσεις τροφίμων και ποτών, που έλαβε χώρα στο Εκθεσιακό Πάρκο Paris Nord Villepinte. Παραγωγοί και αγοραστές από όλο τον κόσμο γνώρισαν τις τάσεις του αύριο στη βιομηχανία τροφίμων και ήρθαν σε επαφή με υψηλής ποιότητας προϊόντα. Το ενδιαφέρον χιλιάδων επισκεπτών προσέλκυσαν οι ελληνικές μπύρες Ζ ΕΖΑ, BLUE Island και Odyssey Red & White, καθώς επίσης και για τα ποτά βύνης 0.0% όπως η BLUE Island Pear Delight. H παρουσία της ΕΖΑ στην έκθεση Sial έγινε σε συνεργασία με την Enterprise Greece & την περιφέρεια Στερεάς Ελλάδος. Μάλιστα, στο χώρο της έκθεσης είχε δημιουργηθεί ένα παραδοσιακό ελληνικό εστιατόριο, στο οποίο επισκέπτες είχαν την ευκαιρία να δοκιμάσουν ελληνικές γεύσεις και προϊόντα από όλη την Ελλάδα, όπως η μπύρα Ζ ΕΖΑ.\nΟ Πρόεδρος και Διευθύνων Σύμβουλος της εταιρείας, Αθανάσιος Συριανός, δήλωσε σχετικά: «Στόχος της συμμετοχής μας είναι η ανάπτυξη της εξαγωγικής δραστηριότητας της εταιρείας και η εξωστρέφεια της. Είναι σημαντικό για εμάς να ενισχύσουμε την παρουσία μας στο μέλλον τόσο στη συγκεκριμένη έκθεση, όσο και σε αντίστοιχου βεληνεκούς εκθέσεις με γνώμονα πάντα την προβολή των μοναδικών ελληνικών προϊόντων σε διεθνές επίπεδο».\nΜια νέα ετικέτα κυκλοφόρησε η Sori Brewing, από την Εσθονία.\nBeer Baroness - Betty Bam Ba Lam\nΜια νέα ετικέτα κυκλοφόρησε η Beer Baroness Brewing Co., από τη Νέα Ζηλανδία.\nΑκόμα μία νέα ετικέτα κυκλοφόρησε η Mikkeller San Diego.\nJ Wakefield / Omnipollo - Miamexican\nΜια νέα ετικέτα συνεργασίας κυκλοφόρησαν J Wakefield Brewing και Omnipollo.\nDogfish Head - In Your Mace!\nClown Shoes - Hephaestus\nBehemoth - Drink Yesterday No.1 / Drink Tomorrow\nDuClaw - The PastryArchy\nHoppin' Frog - Blueberry Turbo Shandy


Antinazi zone: Μητέρα Καπελώνη σε Χρυσή Αυγή: «Σταματήστε να εκμεταλλεύεστε τον θάνατο του γιου μου»\nΜητέρα Καπελώνη σε Χρυσή Αυγή: «Σταματήστε να εκμεταλλεύεστε τον θάνατο του γιου μου»\nΣε λίγες μέρες, την 1η Νοεμβρίου, συμπληρώνονται πέντε χρόνια από τη δολοφονία του Γιώργου Φουντούλη και του Μάνου Καπελώνη, έξω από τα γραφεία της Χρυσής Αυγής, στο Νέο Ηράκλειο που έγινε δύο μήνες μετά τη δολοφονία του αντιφασίστα μουσικού Παύλου Φύσσα στο Κερατσίνι.\nΣχεδόν από την αρχή η οικογένεια του Μάνου Καπελώνη απηύθυνε δριμύ κατηγορώ εναντίον της Χρυσής Αυγής για εκμετάλλευση της μνήμης του 22χρονου παιδιού τους. Τον Σεπτέμβριο του 2016, οι γονείς του Μάνου κατέθεσαν αγωγή, ώστε να πάψει η Χρυσή Αυγή να χρησιμοποιεί την εικόνα του γιου της. Στη δήλωσή της, η μητέρα του δολοφονημένου νέου και νομικός Ουρανία-Σμαράγδα Καπελώνη επισήμαινε ότι ο Μάνος είχε πέσει θύμα του μίσους που έσπειρε η Χρυσή Αυγή.\n«Ο Μάνος έχασε τη ζωή του λόγω της επαφής του με το κόμμα της Χρυσής Αυγής, αυτό είναι δεδομένο. Αγνός και καλοπροαίρετος νέος, φιλαλήθης και εύπιστος, γεμάτος όνειρα και ανθρωπιστικά ιδεώδη, έπεσε θύμα του πολιτικού μίσους και της μισαλλοδοξίας που έσπειραν αυτοί, στους οποίος πρόσβλεψε ως εξυγιαντές της κοινωνίας…Σαν μάνα είμαι σίγουρη ότι αν ζούσε, με τη λογική, τον ανθρωπισμό και την ευαισθησία που διέθετε, σύντομα θα διέκοπτε κάθε σχέση με τον χώρο αυτό. Αντίθετα με την πραγματική φύση του Μάνου, αντίθετα με τη θέλησή μας ως γονιών του, ο τραγικός και άδικος θάνατός του έγινε αντικείμενο ευτελούς προπαγάνδας και πολιτικής εκμετάλλευσης. Οι πολιτικοί “φίλοι” του διεκδικούν ακόμη και ενώπιον της Δικαιοσύνης το δήθεν δικαίωμά τους στη μνήμη του. Οργανώνουν δημοσίως μνημόσυνα και συγκεντρώσεις για να τιμήσουν όχι τον αληθινό Μάνο, αλλά το ιδεολογικό κατασκεύασμα που έφτιαξαν για να εξυπηρετεί τις πολιτικές τους σκοπιμότητες».\nΤον περασμένο Μάιο η Δικαιοσύνη απέρριψε την αγωγή που είχαν καταθέσει εναντίον της Χρυσής Αυγής. Μιλώντας στην εφημερίδα Real News, η μητέρα Ουρανία-Σμαράγδα Καπελώνη δηλώνει ότι θα καταθέσει έφεση και ζητά τη στήριξη του πολιτικού κόσμου στον αγώνα που δίνει και παράλληλα αποκαλύπτει τις πιέσεις που είχε δεχθεί ο Μάνος για να δώσει το παρών στα γραφεία του Νέου Ηρακλείου, το μοιραίο βράδυ της 1ης Νοεμβρίου του 2013.\n«Η απόφαση του Πολυμελούς Πρωτοδικείου Αθηνών, που απέρριψε την αγωγή μας, μας γέμισε θλίψη και απογοήτευση, πρόκειται όμως άμεσα να καταθέσουμε έφεση και εμπιστεύομαι την κρίση της δικαιοσύνης. Ως μάνα αλλά και ως νομικός, κρίνω ότι πρόκειται για λανθασμένη εφαρμογή του νόμου, για λανθασμένη εκτίμηση των περιστατικών, για μια έκθεση ιδεών, που δεν μπορεί να σταθεί, καθώς έχει πολλά νομικά και λογικά σφάλματα. Όμως χειρότερη εντύπωση μου κάνει ότι ελάχιστη εκπρόσωποι του πολιτικού κόσμου έχουν σταθεί στο πλευρό μας, στην προσπάθειά μας να σταματήσουμε τη Χ.Α. από το να εκμεταλλεύεται πολιτικά τον άδικο και τραγικό θάνατο ενός 22χρονου νέου. Για εμάς το νομικό πλαίσιο που αφορά τα θύματα της τρομοκρατίας χρειάζεται αλλαγή και πρέπει να προβλεφθεί προστασία και για τη μνήμη των θυμάτων και για την ηθική δικαίωση των οικογενειών τους».\nΠαράλληλα αναγνωρίζοντας το μεγάλο λάθος που έκανε η ίδια, αφού υποτίμησε τη σοβαρότητα της κατάστασης αποκάλυψε ότι την ημέρα της δολοφονίας ο Μάνος είχε δεχθεί μεγάλη πίεση από «στελέχη» της οργάνωσης. «Δεν ξέρω καν πως ξεκίνησε η επαφή του, πως και από που γνωρίστηκε με τον άλλο αδικοχαμένο νέο, τον Γιώργο Φουντούλη. Ξέρω όμως ότι εκείνη την ημέρα τον πίεσαν πολύ για να δώσει το παρών στα γραφεία τους. Του είχαν κάνει αλλεπάλληλα τηλεφωνήματα. Αυτό το έχουν καταθέσει φίλοι του. Για εκείνο το βράδυ, ο ίδιος είχε κανονίσει να συναντηθεί με την κοπέλα του και τελευταία στιγμή της είπε ότι θα βρεθούν αργότερα» λέει η Ο. Καπελώνη.\nΣύμφωνα με τη μητέρα του Μάνου, το μόνο αποτέλεσμα που είχε η δολοφονική επίθεση στα γραφεία της Χρυσής Αυγής ήταν να μετατραπούν οι θύτες σε θύματα. «Οι δολοφόνοι που χτύπησαν τυφλά τους πρώτους τυχόντες έξω από τα γραφεία της Χ.Α. και έφεραν τα αντίθετα αποτελέσματα από όσα διακήρυτταν. Τους θύτες τους έκαναν θύματα, προσέφεραν το αθώο αίμα και τη σύντομη ζωή του Μάνου στη Χρυσή Αυγή για να στηρίξει πάνω στο μνήμα του την προπαγάνδα της, εξαπατώντας την κοινωνία για την πραγματική προσωπικότητά του».


Το Pikes Peak αποτελεί αναμφίβολα την απαιτητικότερη, παλαιότερη και πλέον γνωστή ανάβαση, σε παγκόσμιο επίπεδο. Στις πλαγιές του έχουν γραφτεί χρυσές σελίδες, ταυτόχρονα όμως συνέβησαν και ατυχήματα που σόκαραν όσους έγιναν μάρτυρες σε αυτά. Στην προκειμένη περίπτωση θα μιλήσουμε για ένα τέτοιο, το οποίο όμως, ευτυχώς, δεν πήρε πολύ άσχημη τροπή.\nΟ διάσημος «αγώνας στα σύννεφα», το Pikes Peak International Hill Climb, είναι προγραμματισμένο να γίνει σε μερικές ημέρες από σήμερα, στις 30 Αυγούστου, οπότε τώρα βρισκόμαστε στην περίοδο των δοκιμών. Ένας από τους αγωνιζόμενους, ο Randy Pobst, οδηγώντας ένα Tesla Model 3 Performance, φαίνεται ότι το παράκανε λίγο. Κάπου πρέπει να χτύπησε, με αποτέλεσμα να απογειώσει το αυτοκίνητό του και να καταλήξει σε ένα ανάχωμα. Ευτυχώς, γιατί η έξοδος θα μπορούσε να έχει πολύ χειρότερο αποτέλεσμα, σε μεγαλύτερο υψόμετρο.\nΠέρα από τον εγωισμό του οδηγού, δεν σημειώθηκε άλλος τραυματισμός. Ο ίδιος είναι καλά στην υγεία του, στα σίγουρα όμως το αυτοκίνητο δεν πρόκειται να προλάβει να επισκευαστεί ώστε να μπορέσει να εκκινήσει την Κυριακή, στον αγώνα. Για να του δώσουμε πάντως κάποια credit, ο Pobst κατάφερε μέχρι εκείνη τη στιγμή να κινηθεί πραγματικά γρήγορα, στο πρώτο κομμάτι της διαδρομής. Για την ακρίβεια, είχε σημειώσει τον καλύτερο χρόνο, με διαφορά 26 ολόκληρων δευτερολέπτων από το δεύτερο, στην κατηγορία που διαγωνιζόταν.


Λέβητας Αερίου Συμπύκνωσης Warmhaus Enerwa Plus 24\nΟι Λέβητες ErP Enerwa Plus διαθέτουν το χαρακτηριστικό Gas Adaptive (Προσαρμογή Αερίου) το οποίο εξασφαλίζει την ιδανική χρήση αναλογίας αέρα-αερίου με στόχο την παροχή υψηλής αποδοτικότητας.\nΟι Λέβητες ErP Enerwa Plus είναι απόλυτα συμβατοί με τις Οδηγίες ErP της Ευρωπαϊκής Ένωσης και εξοικονομούν ταυτόχρονα αέριο και ηλεκτρική ενέργεια. Οι Λέβητες ErP Enerwa είναι ενεργειακής κλάσης Α.\nΆνετη Χρήση ΖΝX με Διπλή Βρύση\nΟ εναλλάκτης θερμότητας έχει τη δυνατότητα παροχής ζεστού νερού έως 19 λίτρα ανά λεπτό και εξασφαλίζει την άνετη χρήση του ζεστού νερού με τη διπλή βρύση του*.\nΜε δύο διαφορετικές επιλογές προβολής, οι Λέβητες ErP Enerwa Plus είναι εύχρηστοι και έχουν κομψό σχεδιασμό.\nΟ εναλλάκτης των Λεβήτων ErP Enerwa Plus από ανοξείδωτο ατσάλι εξασφαλίζει καθαρό νερό για το σύστημα και παρατείνει τη διάρκεια ζωής του λέβητα.\nΑκριβώς η Ενέργεια που Χρειάζεστε\nΜε εύρος διαμόρφωσης σε αναλογία 1:10, προσαρμόζει τη χωρητικότητα ανάλογα με τις ανάγκες σας προσφέροντας εξοικονόμηση και άνεση.\nΟι Λέβητες ErP Enerwa Plus λειτουργούν αθόρυβα χάρη στο ειδικό μονωτικό υλικό πάχους 10 mm που διαθέτουν στην εσωτερική τους επιφάνεια.\nΕπιπλέον της απλής έκδοσης\nΟι Λέβητες ErP Enerwa Plus διαθέτουν ψηφιακό πίνακα ελέγχου καθώς και ψηφιακό πιεσοστάτη νερού επιπλέον της βασικής έκδοσης.